《送芍药》
宋代·叶翥

清和天气属良辰，芳事枝头迹已陈。
閒涉小园销永昼，尚留红药殿余春。
栽培元是根宜地，幻化须知花有神。
约定明年身更健，诗篇又见一番新。

作者简介：叶翥，字叔羽，处州青田（今属浙江）人。高宗绍兴二十四年（一一五四）进士（清康熙《青田县志》卷九）。孝宗淳熙中，累迁户部尚书。光宗绍熙元年（一一九○），知镇江府（宋《嘉定镇江志》卷一五）。五年，知绍兴府。宁宗庆元二年（一一九六），自吏部尚书签书枢密院事，四年同知枢密院事（《宋史》卷三七《宁宗本纪》）。罢知福州，六年奉祠（《淳熙三山志》卷二二）。今录诗七首。